Joseph Albrecht

Joseph Albrecht (1894–1977) was 'n Suid-Afrikaanse akteur, skrywer, vervaardiger en rolprentregisseur. Albrecht word soms die vader van die Suid-Afrikaanse rolprentbedryf genoem.Profiel op ESAT, besoek op 2 Januarie 2016
Hy debuteer in 1916 met A Zulu's Devotion en maak die eerste Afrikaanse rolprente, Sarie Marais (1931) en Moedertjie (1931).HAT Taal-en-feitegids, Pearson, Desember 2013, 

Sarie Marais en Moedertjie is die eerste Suid-Afrikaanse films met klank en is boonop in Afrikaans verfilm. Moedertjie is die eerste vollengte-rolprent met Afrikaanse dialoog, terwyl Sarie Marais slegs Afrikaanse musiek bevat, met Chris Blignaut en die Melodians wat op die klankbaan sing.

Albrecht is per geleentheid na 'n vertoning van Pierre de Wet se film, Pinkie se Erfenis (1946) in Germiston se stadsaal genooi. As Engelsman wat in Londen gebore is, kon hy skaars 'n woord Afrikaans verstaan. Die gehoor se reaksie het hom egter laat besef dat dit die moete werd is om geld in die Afrikaanse rolprent te belê. Pierre de Wet is daarna as die eerste beroepsvervaardiger van Afrikaanse rolprente aangestel.Pierre de Wet was 'n ware pionier, Beeld, 26 Julie 1990

Albrecht was op 'n stadium ontevrede omdat Afrikaanse karakters aandpakke in De Wet se rolprente gedra het, omrede "aren't all Afrikaners diggers?" De Wet was verontwaardig en het geantwoord: Is genl. Smuts 'n delwer? Is dr. Malan 'n delwer? Dra genl. Smuts en dr. Malan baarde en veldskoene? De Wet het daarna uit Die Afrikaanse Rolprentmaatskappy (aanvanklik die Killarney-ateljee) bedank.

 Filmografie 
As akteur:
 The Madcap of the Veld, 1921 as Jack Dudley
 And Then ---, 1917

As Kinematograaf:
 The Piccanin's Christmas, 1917
 A Border Scourge, 1917
 De Voortrekkers, 1916
 The Splendid Waster, 1916
 A Story of the Rand, 1916

As skrywer:
 Geboortegrond (draaiboek), 1946
 Bou van 'n Nasie (aangepas), 1938
 Sarie Marais (Kort) (aangepas), 1931
 Moedertjie (Kort) (aangepas), 1931
 Isban: Or the Mystery of the Great Zimbabwe (draaiboek), 1920
 Copper Mask, 1919
 The Symbol of Sacrifice, 1918
 The Piccanin's Christmas, 1917
 A Border Scourge (aangepas), 1917

As regisseur:
 Bou van 'n Nasie, 1938
 Sarie Marais (Kort), 1931
 Moedertjie (Kort), 1931
 The Reef of Stars, 1924
 The Madcap of the Veld, 1921
 The Man Who Was Afraid, 1920
 Isban: Or the Mystery of the Great Zimbabwe, 1920
 Copper Mask, 1919
 The Stolen Favourite, 1919
 The Voice of the Waters (Kort), 1918
 A Border Scourge, 1917
 A Zulu's Devotion, 1916

As vervaardiger:
 Die kaskenades van Dr. Kwak, 1948
 Simon Beyers, 1947
 Geboortegrond, 1946
 The Reef of Stars, 1924
 The Madcap of the Veld, 1921
 The Man Who Was Afraid, 1920
 Isban: Or the Mystery of the Great Zimbabwe, 1920
 With Edged Tools, 1919
 Copper Mask, 1919
 The Stolen Favourite, 1919
 The Piccanin's Christmas, 1917
 A Border Scourge, 1917
 And Then ---, 1917

 Verwysings 

Kategorie:Suid-Afrikaanse manlike akteurs van die 20ste eeu
Kategorie:Geboortes in 1894
Kategorie:Sterftes in 1977
Kategorie:Suid-Afrikaanse akteurs
Kategorie:Suid-Afrikaanse skrywers
Kategorie:Suid-Afrikaanse rolprentregisseurs
Kategorie:Suid-Afrikaanse rolprentvervaardigers